Markku Uhlbäck

Markku Uhlbäck (s. 4. tammikuuta 1983 Kuhmo) on suomalainen laulaja. Hän on varsinaiselta ammatiltaan luokanopettaja, lähtöisin Kuhmosta ja asuu nykyisin Kuopiossa. Hän on sijoittunut toiseksi Seinäjoen Tangomarkkinoilla kaksi kertaa, vuosina 2016 ja  2017. 

Uhlbäck aloitti esiintymisen karaokesta ja sitä kautta laulukilpailuista.  Ensimmäisiin laulukilpailuihin hän osallistui syksyllä 2013 ja voitti Kainuun Tangolaulun Taitokisan Kuhmossa 3.11.2013.

Kaikkiaan Uhlbäck on voittanut seitsemän laulukilpailua:

 Kainuun Tangolaulun Taitokisa 2013
 Kultakurkku 2014
 Kiuruveden Iskelmäviikko 2015
 Dynamics-laulukilpailu 2015
 Megatähti 2015
 Karaoke Starat 2015
 Kärkikaraoke 2016 

Näistä Kiuruveden Iskelmäviikon voitto sekä Tangomarkkinoiden menestys ovat olleet Uhlbäckin uralle merkittävimmät käännekohdat ja läpimurrot harrastelijasta ja laulukilpailijasta monipuoliseksi viihdealan ammattilaiseksi.

Uhlbäck tekee tanssikeikkaa tanssiorkesterinsa Calibran kanssa. Kirkoissa hän konsertoi joulun lähestyessä joululauluin sekä ympäri vuoden hengellisellä ohjelmistollaan. Uhlbäck on kiertänyt Suomen konserttisaleja sekä omalla nimellään että osana erilaisia kokoonpanoja. Markku tekee monipuolisesti keikkoja aina häistä hautajaisiin sekä kyläjuhlista ja yritystapahtumiin. Uhlbäck on esiintynty myös musiikkiteatterissa, juontanut erilaisia tapahtumia sekä toiminut artistivalmentajana.

Lähteet

Aiheesta muualla

 Kotisivut 
 Facebook 
 Instagram 

Elävät henkilöt
Vuonna 1983 syntyneet
Suomalaiset tangolaulajat